Neuvoston asetus (ETY) N:o 1580/86, annettu 23 päivänä toukokuuta 1986, tavallisen vehnän, rukiin, ohran, maissin, durran ja durumvehnän vakiolaaduista annetun asetuksen (ETY) N:o 2731/75 muuttamisesta



Virallinen lehti nro L 139 , 24/05/1986 s. 0034 - 0035

Suomenk. erityispainos Alue 3 Nide 21 s. 0032

Ruotsink. erityispainos Alue 3 Nide 21 s. 0032



NEUVOSTON ASETUS (ETY) N:o 1580/86, annettu 23 päivänä toukokuuta 1986, tavallisen vehnän, rukiin, ohran, maissin, durran ja durumvehnän vakiolaaduista annetun asetuksen (ETY) N:o 2731/75 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1579/86(), ja erityisesti sen 3 artiklan 5 kohdan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että vilja-alan tuotannon ja kulutuksen kehityksen vuoksi on tarpeen tiukentaa interventioedellytyksiä; tämä tavoite voidaan saavuttaa ainoastaan ottamalla käyttöön rajoittavampia vakiolaadun vaatimuksia ja tästä johtuen interventiossa vaaditun vähimmäislaadun vaatimuksia; tätä varten olisi tiukennettava kaikkien viljojen kosteuspitoisuutta koskevia vaatimuksia ja vehnän ja ohran ominaispainoa koskevia vaatimuksia sekä toisaalta sisällytettävä vakiolaadun määritelmään vilja-alan uusien suuntausten mukaiset vehnän tekniset vaatimukset, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 2731/75() seuraavasti: 1) Korvataan 1 artikla seuraavasti: "1 artikla Vakiolaatu, jolle tavallisen vehnän tavoitehinta ja interventiohinta vahvistetaan, määritellään seuraavien fyysisten ja teknisten vaatimusten mukaan: 1) fyysiset laatuvaatimukset: a) virheetön, kunnollinen ja myyntilaatua oleva tavallinen vehnä, jossa ei ole epätavallista hajua eikä eläviä tuholaisia ja jolla on tälle viljalle ominainen väri; b) kosteuspitoisuus: 14 prosenttia; c) niiden ainesten kokonaisprosenttimäärä, jotka eivät ole moitteettoman laatuista perusviljaa: 5 prosenttia, josta: P rikkoutuneiden jyvien prosenttimäärä: 2 prosenttia, P jyvistä koostuvien epäpuhtauksien prosenttimäärä: 1,5 prosenttia (jyvistä koostuvilla epäpuhtauksilla tarkoitetaan kuivettuneita jyviä, muiden viljojen jyviä, tuholaisten vioittamia jyviä, jyviä, joiden alkiossa on värivikoja ja kuivauksessa lämpövioittuneita jyviä), P itäneiden jyvien prosenttimäärä: 1 prosentti, P erilaisten epäpuhtauksien prosenttimäärä: 0,5 prosenttia (erilaisia epäpuhtauksia ovat muiden kasvilajien siemenet, vaurioituneet jyvät, varsinaiset epäpuhtaudet, kuoret, torajyvät, pilaantuneet jyvät, kuolleet hyönteiset ja hyönteisten osat); d) ominaispaino: 76 kiloa hehtolitraa kohti. 2) tekniset laatuvaatimukset: a) tekninen laatu, jolle interventiohinta vahvistetaan, määritellään seuraavasti: P tästä vehnästä valmistettu taikina ei tartu kiinni koneellisen vaivauksen aikana, P kuiva-aineen proteiinipitoisuus (N × 5,7) on vähintään 11,5 prosenttia, P Zeleny-luku on vähintään 25, P sakoluku on vähintään 230, joka sisältää 60 sekunnin valmisteluajan (ravistaminen); b) tekninen laatu, jolle tavoitehinta vahvistetaan, määritellään seuraavasti: P tästä vehnästä valmistettu taikina ei tartu kiinni koneellisen vaivauksen aikana, P kuiva-aineen proteiinipitoisuus (N × 5,7) on vähintään 12,5 prosenttia, P Zeleny-luku on vähintään 38, P sakoluku on vähintään 240, joka sisältää 60 sekunnin valmisteluajan (ravistaminen)." 2) Korvataan 2, 3, 4 ja 4 a artiklan b alakohta seuraavasti: "b) kosteuspitoisuus: 14 prosenttia;" 3) Korvataan 3 artiklan d alakohta seuraavasti: "d) ominaispaino: 67 kiloa hehtolitraa kohti." 4) Korvataan 5 artiklan d alakohta seuraavasti: "d) kosteuspitoisuus: 14 prosenttia," 5) Korvataan 6 artiklan b alakohta seuraavasti: "b) menetelmät, joita tarvitaan määritettäessä P ainekset, jotka eivät ole moitteettoman laatuista perusviljaa, P kosteuspitoisuus, P läpikuultavuutensa menettäneet durumvehnän jyvät, P tanniinipitoisuus, P taikinan koneellinen vaivautuvuus, P proteiinipitoisuus, P Zeleny-luku, P sakoluku vahvistetaan asetuksen (ETY) N:o 2727/75 26 artiklassa säädettyä menettelyä noudattaen." 2 artikla Kumotaan asetus (ETY) N:o 1955/81(). 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä toukokuuta 1986. Neuvoston puolesta Puheenjohtaja G. BRAKS () EYVL N:o L 198, 20.7.1981, s. 12 () EYVL N:o L 281, 1.11.1975, s. 1 () EYVL N:o L 139, 24.5.1986, s. 29 () EYVL N:o C 53, 7.3.1986, s. 8 () EYVL N:o C 120, 20.5.1986, s. 25 () EYVL N:o L 281, 1.11.1975, s. 22